הפסטיבל כולו ברוח האזור, הטבע והסביבה לצד מתחמי פעילות יצירתית לכל המשפחה – הכניסה ללא תשלום.
אגמון קק"ל החולה, יארח השנה לראשונה בסוכות את פסטיבל החקלאות וההתיישבות גליל – גולן בהובלת הקרן הקימת לישראל. מתחם מעוצב ברוח המקום והנושא יאגד את כל השותפים שחברו לקק"ל במטרה לקדם, לפתח ולהצמיח את הגליל. הזדמנות מופלאה להכיר, לצפות ולקחת חלק בחוויה צפונית במהלכה ייחשפו לראשונה בישראל חידושים חקלאיים וטכנולוגיים מהמתקדמים בעולם, לצד אפשרויות התיישבות, בילוי, פנאי וחיים שלמים. בלב שדות העמק, 20 דונם ישנו ייעוד בשלושת ימי הפסטיבל ויספקו חוויה ישראלית בעלת זיקה לאדמה, לחי לצומח ולעשייה הברוכה בו.
קיר "שדות המחר" המרהיב מתערוכת "אקספו מילאנו" יהווה שער למתחם הפסטיבל, שיכלול: שוק איכרים מתוצרת מקומית, פירות, ירקות, יינות, תבלינים, שמן זית, זיתים, לחמים ועוד.... בביתן קק"ל נחשף לפעילות המסיבית של קק"ל מיערות לצפרות מאז ועד היום, הכנת חולצות ותיקי בד. בביתן מו"פ צפון, שיעוצב כחממה מרושתת יוצגו מגוון פעילויות מחקר ופיתוח: חדר תצוגת תחומים, חדר הגנת הצומח, חדר טכנולוגיות, מי שמיר ע"י טכנולוגיות, פיתוחים יצירתיים וחדשנות ישראלית לצד סדנאות בישול ושחקנים שינגישו את המידע לציבור. בביתן תנועת אור, תוצג ההתיישבות בגליל. תערוכה מרהיבה תציג את פעילות ההתיישבות בגליל. לצד פעילות חווייתית לילדים ברוח ההתיישבות, כל משפחה תיצור יחד דגם של בית גלילי ותציב אותו במיני יישוב. בביתן ההסברה יוכלו ההורים לקבל מידע על אפשרויות המגורים בגליל. בביתן תנועת השומר החדש תוצג לקהל המבקרים התנועה ופועלה לצד מספרי סיפורים וחיבור לארץ. לילדים יהיה מרתק, במתחם פעילויות היצירה -בחסות קרן קימת לישראל, נתפור שקי יוטה, נכין סיפורים קופצים, ארגזי עץ לירקות, שזירת שטיחים וסלסלות מבדים ממוחזרים. מול מתחם הפסטיבל בלב שדה התירס, הוכשר מבוך תירס מכשולי, בחסות החברה הכלכלית גליל עליון, שיספק חוויה ייחודית.
במהלך ימי הפסטיבל יתקיימו הצגות ילדים (3 פעמים ביום) ברוח הפסטיבל: פרח לב הזהב, הברווזון המכוער, ואימפרוביזציה דינמית עם הקהל, אלתור תאטרלי של שני שחקנים בעזרת חפצים. סביב סיפורי העליה השנייה ועוד. שחקנים מיומנים ייצרו אינטראקציה שותפת עם הקהל, בדמויות של חיות, חלוצים, ירקות ועוד. במתחם תוצב סוכה כשרה לרווחת המבקרים בסמוך למעדנייה.
הפסטיבל מתקיים בפארק הטבע והצפרות הגדול בארץ, אגמון קק"ל החולה, אחד מצירי נדידת הציפורים החשובים בעולם. אתר דגל בנושא תיירות אקולוגית בארץ ובעולם, ומהווה מודל לשיתוף פעולה בין טבע, תיירות וחקלאות.
קרן קימת לישראל בשיתוף המשרד לפיתוח הנגב והגליל, המועצות האזוריות, גליל עליון, גולן, מו"פ צפון, תנועות "אור משימות" ה"שומר החדש", תנועת "תרבות" ותנובה, חברו יחדיו לקיום פסטיבל חקלאות והתיישבות ראשון מסוגו בסימן "אקספו מילנו" במטרה לשים את הצפון על המפה בכל הכוח.
חוה"מ סוכות, יום ג' עד ה', 29.9.2015 - 1.10.15 בין השעות 10:00 – 15:00 באגמון קק"ל החולה. הכניסה לפסטיבל ללא תשלום.